· பல்கலைக்கழக வளாகத்தில் நிலையான பண்பாட்டு அருங்காட்சியகம் அமைக்கப்படும். அக்காட்சியகம் தமிழின் திணைக் கோட்பாட்டு அடிப்படையில் உருவாக்கப்படும். வட்டாரப் பண்பாட்டை நிறுவும் விதமாகப் புழங்கு பொருட்கள், கலைப்பொருட்கள், தொன்மைப் பொருட்கள் சேகரிக்கப்பட்டுத் தமிழின் பண்பாட்டுச் சுற்றுலா மையமாக மாற்றப்படும். பரந்துபட்ட தஞ்சைத்தமிழ்ப் பல்கலைக்கழக வளாகத்தைத் தமிழகச் சுற்றுலா வரைபடத்தில் ஒன்றாக மாற்றும் நோக்கத்தோடு பயன்படுசெடிகளோடும் பயிர்களோடும் கூடைய நீர்வழிச்சாலைகள் அமைக்கப்பட்டுப் பராமரிக்கப்படும்.